રાહુલ ગાંધીએ હેલિકોપ્ટર દ્વારા રુદ્રપુર તાલુકાના પચલડી ગામે બનાવવામાં આવેલા હેલિપેડ પર ઉતરાણ કર્યું હતું. લગભગ સવા છ કલાક સુધી રોડ શો અને ખાટ પંચાયત દ્વારા ખેડૂતો સાથે રૂબરૂ વાતચીત કરીને રાહુલ ગાંધી કુશીનગર પહોંચશે અને ગોરખપુરમાં રાત્રી વિરામ કરશે. દેવરિયાથી દિલ્હી સુધીની કિસાન યાત્રાની તૈયારીઓ માટે પક્ષના રણનીતિકાર પ્રશાંત કિશોરની ટીમ જિલ્લામાં છેલ્લા એક અઠવા‌ડિયાથી પડાવ નાખીને કામ કરી રહી છે. આ યાત્રામાં દેવાની માફી અને પાક.ના વળતર ઉપરાંત ખેડૂતો, મજૂરો અને દલિતોના મુદ્દા પર ધ્યાન કે‌િન્દ્રત કરવામાં આવશે.